અમદાવાદ: શહેરમાં વરસાદ પડ્યા બાદ ભૂવા પડવાનો સિલસિલો ચાલુ છે. જીવરાજ પાર્ક વિસ્તારમાં મોટો ભૂવો તો પડ્યો જ છે, પરંતુ ઘણી જગ્યાએ નાના-નાના ખાડા તેમજ ભૂવા પડ્યાનું પણ સામે આવ્યું છે. સાઉથ બોપલમાં આજે ભારેખમ સામાન લઈ જઈ રહેલાં એક ટ્રેલરના બંને ટાયર ભૂવામાં ફસાઈ ગયાની ઘટના બની છે. આ ટ્રેલર એવું ફસાયું છે કે તે હલી શકવાની સ્થિતિમાં પણ નથી. અધૂરામાં પૂરું તેના પર ભારે મશીનરી પણ લાદવામાં આવી છે. હવે જોવાનું એ રહે છે કે આ ટ્રેલર ક્યારે અને કઈ રીતે હટે છે.